CELEX: 32019D1924
Language: hu
Date: 2019-07-31 00:00:00
Title: A Tanács (KKBP) 2019/1924 határozata (2019. július 31.) az Európai Unió és a Mali Köztársaság kormánya közötti, az Európai Unió mali KBVP-missziójának (EUCAP Száhel Mali) jogállásáról szóló megállapodás aláírásáról és megkötéséről

20.11.2019   
               
               
                  HU
               
               
                  Az Európai Unió Hivatalos Lapja
               
               
                  L 299/1
               
            
         A TANÁCS (KKBP) 2019/1924 HATÁROZATA
         (2019. július 31.)
         az Európai Unió és a Mali Köztársaság kormánya közötti, az Európai Unió mali KBVP-missziójának (EUCAP Száhel Mali) jogállásáról szóló megállapodás aláírásáról és megkötéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. április 15-én elfogadta az Európai Unió mali KBVP-missziójáról (EUCAP Sahel Mali [helyesen: EUCAP Száhel Mali]) szóló 2014/219/KKBP határozatot (1).
                  
               
                     (2)
                  
                  
                     A 2014/219/KKBP határozat 9. cikke úgy rendelkezik, hogy az EUCAP Száhel Mali missziónak és a misszió személyi állományának jogállását – beleértve adott esetben az EUCAP Száhel Mali feladatainak végrehajtásához és zavartalan működéséhez szükséges kiváltságokat, mentességeket és további garanciákat is – az Európai Unióról szóló szerződés 37. cikkével összhangban, az Európai Unió működéséről szóló szerződés 218. cikkében megállapított eljárásnak megfelelően megkötött megállapodásban kell meghatározni.
                  
               
                     (3)
                  
                  
                     Az Európai Unió és a Mali Köztársaság között levélváltás formájában létrejött (2), a 2014/853/KKBP tanácsi határozattal (3) jóváhagyott és az Európai Unió és a Mali Köztársaság között 2014. október 31-én megkötött megállapodás (a továbbiakban: a levélváltás formájában létrejött megállapodás) biztosította az EUCAP Száhel Mali misszió jogállását Maliban.
                  
               
                     (4)
                  
                  
                     A Tanács 2017. június 12-én felhatalmazást adott a levélváltás formájában létrejött megállapodás helyébe lépő, az EUCAP Száhel Mali misszió jogállásáról szóló megállapodás (a továbbiakban: a megállapodás) megkötése céljából a Mali Köztársasággal folytatandó tárgyalások megkezdésére.
                  
               
                     (5)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Tanács az Unió nevében jóváhagyja az Európai Unió és a Mali Köztársaság kormánya közötti, az Európai Unió mali KBVP-missziójának (EUCAP Száhel Mali) jogállásáról szóló megállapodást.
            A megállapodás szövegét csatolták e határozathoz.
         
         
            2. cikk
            A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. július 31-én.
            
               
                  a Tanács részéről
               
               
                  az elnök
               
               T. TUPPURAINEN
            
         
         
            (1)  A Tanács 2014/219/KKBP határozata (2014. április 15.) az Európai Unió mali KBVP-missziójáról (EUCAP Sahel Mali)(HL L 113., 2014.4.16., 21. o.).
         
            (2)  Megállapodás levélváltás formájában az Európai Unió és a Mali Köztársaság között az Európai Unió mali KBVP-missziójának (EUCAP Sahel Mali) jogállásáról (HL L 344., 2014.11.29., 3. o.).
         
            (3)  A Tanács 2014/853/KKBP határozata (2014. október 8.) az Európai Unió és a Mali Köztársaság között az Európai Unió mali KBVP-missziójának (EUCAP Sahel Mali) jogállásáról levélváltás formájában létrejövő megállapodásnak az Unió nevében történő aláírásáról és megkötéséről (HL L 344., 2014.11.29., 1. o.).